లారీ పేజ్
1998లో బ్రిన్, పేజ్ ఇద్దరూ కలిసి గూగుల్ ఇన్కార్పరేషన్ ను స్థాపించారు. బ్రిన్ తో పాటు పేజ్ గూగుల్ కు ఉమ్మడి-అధ్యక్షుడుగా 2001 వరకు వ్యవహరించాడు. తరువాత ఎరిక్ ష్మిట్ ను గూగుల్ కు అధినేత మరియు సిఈఓగా నియమించారు. 2011 జనవరిలో గూగుల్ చేసిన ఒక ప్రకటనలో అదే సంవత్సరం ఏప్రిల్ లో ష్మిట్ స్థానే సిఈఓగా పేజ్ బాధ్యతలు స్వీకరిస్తారని పేర్కొనబడింది. పేజ్, బ్రిన్ ఇద్దరూ ఏడాదికి ఒక్క డాలర్ మాత్రమే పారితోషికంగా తీసుకుంటున్నారు. 
2011 ఏప్రిల్ 4న, పేజ్ గూగుల్ కు అధికారకంగా ప్రధాన నిర్వాహణా అధికారి అవుతారు, ష్మీట్ నిర్వాహణా అధినేత (ఎక్జేక్యూటివ్ ఛైర్మన్) గా అవుతారు.
డూడుల్4గూగుల్‌
గూగుల్ 2014లో భారతదేశంలోని 50 నగరాల్లో చిన్నారులకు నిర్వహించిన 'డూడుల్ ఫర్ గూగుల్‌' చిత్రలేఖనం పోటీల్లో వైదేహీరెడ్డి విజేతగా నిలిచింది. డూడుల్ కోసం గూగుల్‌ భారతదేశంలో "భారతదేశంలో నేను పర్యటించాలనుకుంటున్న ప్రదేశం" అనే అంశంపై జరిపిన చిత్రలేఖన పోటీల్లో పది లక్షల మంది చిన్నారులు పాల్గొన్నారు. డూడుల్ చిత్రలేఖన పోటీల్లో పాల్గొన్న వైదేహి 'సహజం, సాంస్కృతిక స్వర్గం-అసోం' అనే అంశం మీద వేసిన చిత్రలేఖనం "డూడుల్ ఫర్ గూగుల్"గా ఎంపికైంది. వైదేహీ వేసిన ఈ చిత్రలేఖనం బాలల దినోత్సవం అయిన 14-11-2014న గూగుల్ హోంపేజీలో గూగుల్ భారతదేశపు డూడుల్ గా ప్రదర్శితమైంది. గూగుల్ సంస్థ బాలల దినోత్సవం అయిన ఇదే రోజున వైదేహీకి అవార్డుతో పాటు ల్యాప్‌టాప్‌ను కూడా బహుమతిగా అందజేసింది, అలాలే మూడు రోజుల అసోం పర్యటనకు ఏర్పాట్లు చేసింది, ఇదే రోజున వైదేహీ పుట్టినరోజు కావడం విశేషం.